**พิธีทำบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี พุทธศักราช 2565**

วันนี้ ( 3 มิถุนายน 2565) เวลา 07.30 น. เทศบาลตำบลห้วยยอด นำโดยนายธวัชชัย วรพงศ์พัฒน์ นายกเทศมนตรีตำบลห้วยยอด พร้อมด้วยคณะผู้บริหาร หัวหน้าส่วนราชการ พนักงานเทศบาล คณะครูสังกัดเทศบาล และเจ้าหน้าที่ เข้าร่วมกิจกรรมพิธีทำบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี พุทธศักราช 2565 ณ บริเวณหน้าสำนักงานเทศบาลตำบลห้วยยอด เพื่อเป็นการเฉลิมพระเกียรติ ร่วมแสดงความจงรักภักดีและสำนึกในพระมหากรุณาธิคุณที่ได้ทรงปฏิบัติพระราชกรณียกิจนานัปการ เพื่อประโยชน์สุขแห่งอาณาประชาราษฎร โดยมีนายสำคัญ อรทัย นายอำเภอห้วยยอด เป็นประธานในพิธีพร้อมเปิดกรวยถวายราชสักการะเบื้องหน้าพระบรมฉายาลักษณ์ สมเด็จพระนางเจ้าฯ พระบรมราชินี ซึ่งมีพระครูวิริยกิจโสภิต เจ้าคณะอำเภอห้วยยอด เป็นประธานฝ่ายสงฆ์ โดยมีหน่วยงานทั้งภาครัฐ เอกชน และประชาชนเข้าร่วมกิจกรรมจำนวนมาก

พิมมาส จันทร์ผ่อง/นักประชาสัมพันธ์ชำนาญการ/ข่าว